Biatlon na Zimskim olimpijskim igrama 1980.
Lake Placid Takmičenja u biatlonu na Zimskim olimpijskim igrama 1980. sastojala su se od tri biatlonske discipline. Održane su na Olimpijskom sportskom kompleksu za skijaško trčanje i biatlon u Lake Placidu. Takmičenje je počelo 16. februara i završilo 22. februara 1980. Ove godine biatlon je po šesti put bio na olimpijskom programu. Takmičenja su održana samo u muškoj konkurenciji u tri discipline: pojedinačno, u sprintu i štafeti. Najuspješnija nacija je bio Sovjetski savez, čiji su takmičari osvojili četiri medalje, dvije zlatne, jednu srebrnu i jednu bronzanu. Najuspješniji takmičar bio je predstavnik Sovjetskog saveza Anatolij Aljabjev sa tri medalje, i to sa dvije zlatne i jednom bronzanom. Zbog održavanja olimpijskih igara, ove godine nije održano Svjetsko prvenstvo u biatlonu, a rezultati sa olimpijskih biatlonskih utrka nisu brojani za plasman u Svjetskom kupu u sezoni 1979/80.